CELEX: 62013CA0477
Language: et
Date: 2015-04-16 00:00:00
Title: Kohtuasi C-477/13: Euroopa Kohtu (neljas koda) 16. aprilli 2015. aasta otsus (Bundesverwaltungsgericht’i eelotsusetaotlus – Saksamaa) – Eintragungsausschuss bei der Bayerischen Architektenkammer versus Hans Angerer (Eelotsusetaotlus — Direktiiv 2005/36/EÜ — Artikkel 10 — Kutsekvalifikatsioonide tunnustamine — Õigus asuda tegutsema arhitekti kutsealal — Dokument, mida ei ole loetletud V lisa punktis 5.7.1 — Mõisted „eri ja erandlikud põhjused” ja „arhitekt”)

15.6.2015   
            
            
               ET
            
            
               Euroopa Liidu Teataja
            
            
               C 198/5
            
         Euroopa Kohtu (neljas koda) 16. aprilli 2015. aasta otsus (Bundesverwaltungsgericht’i eelotsusetaotlus – Saksamaa) – Eintragungsausschuss bei der Bayerischen Architektenkammer versus Hans Angerer
   (Kohtuasi C-477/13) (1)
   
   ((Eelotsusetaotlus - Direktiiv 2005/36/EÜ - Artikkel 10 - Kutsekvalifikatsioonide tunnustamine - Õigus asuda tegutsema arhitekti kutsealal - Dokument, mida ei ole loetletud V lisa punktis 5.7.1 - Mõisted „eri ja erandlikud põhjused” ja „arhitekt”))
   (2015/C 198/06)
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Kassatsioonkaebuse esitaja: Eintragungsausschuss bei der Bayerischen Architektenkammer
   
      Vastustaja kassatsioonimenetluses: Hans Angerer
   
      Menetluses osalesid: Vertreter des Bundesinteresses beim Bundesverwaltungsgericht, Landesanwaltschaft Bayern als Vertreter des öffentlichen Interesses
   
      Resolutsioon
   
   
               1.
            
            
               Euroopa Parlamendi ja nõukogu 7. septembri 2005. aasta direktiivi 2005/36/EÜ kutsekvalifikatsioonide tunnustamise kohta, mida on muudetud komisjoni 6. aprilli 2009. aasta määrusega (EÜ) nr 279/2009, artikli 10 punkti c tuleb tõlgendada nii, et taotleja, kes soovib kasutada direktiivi III jaotise I peatükis ette nähtud kvalifikatsiooni tõendavate dokumentide tunnustamise üldsüsteemi, peab lisaks sellele, et tal on kvalifikatsiooni tõendav dokument, mida ei ole loetletud asjaomase direktiivi V lisa punktis 5.7.1, tõendama „eri ja erandlike põhjuste” olemasolu.
            
         
               2.
            
            
               Direktiivi 2005/36, mida on muudetud komisjoni määrusega nr 279/2009, artikli 10 punkti c tuleb tõlgendada nii, et mõiste „eri ja erandlikud põhjused” selle sätte tähenduses viitab asjaoludele, mille tõttu taotlejal puudub direktiivi V lisa punktis 5.7.1 nimetatud dokument, arvestades et asjaomane taotleja ei saa tugineda sellele, et tal on kutsekvalifikatsioon, mis lubab tal päritoluliikmesriigis tegutseda muul kutsealal kui see, millel ta soovib tegutseda vastuvõtvas liikmesriigis.
            
         
               3.
            
            
               Direktiivi 2005/36, mida on muudetud komisjoni määrusega nr 279/2009, artikli 10 punkti c tuleb tõlgendada nii, et selles sisalduvat mõistet „arhitekt” tuleb määratleda vastuvõtva liikmesriigi õigusakte arvestades, ja seega ei nõua see mõiste tingimata, et taotlejal oleks kvalifikatsioon ja kogemus, mis hõlmab mitte ainult projekteerimise, ehitusjärelevalve ja ehitamisega seotud tehnilisi tegevusi, vaid ka kunstilise kujundamise, linnaplaneerimis-, majandus- ja vajaduse korral muinsuskaitsealast tegevust.
            
         
      (1)  ELT C 344, 23.11.2013.